Daniel Pienaar Tiere klop Grey | News24
Daniel Pienaar Tiere klop Grey
Die Tiere van Daniel Pienaar het verlede Saterdag op hulle tuisveld in Uitenhage rugbykragte teen Grey gemeet en as wenners van die veld gedraf.
Grey het oortuigend die oorhand in die meeste wedstryde gehad. Tydens die 1ste span wedstryd was dit egter 'n ander storie. Die Tiere was vanaf die eerste afskop baie gemotiveerd en doelgerig om die manne van die Baai met goeie verdediging en aanvallende spel te stuit.
Die Tiere het eerste punte aangeteken, maar teen halftyd was die telling 15–10 in Grey se guns.
Die tweede helfte was gekenmerk met harde aanval en verdediging van beide spanne. Nadat Daniel Pienaar vir 'n lang tyd met 24–15 voor was, het Grey nog 'n drie gedruk en het die telling tot 24–20 gevorder. Die Tiere het egter daarin geslaag om verwoede Grey aanvallende spel teen die einde van die wedstryd te weerstaan en toe die eindfluitjie blaas was die telling steeds 24–20 in DP se guns.